cyanic-selkie/wikianc huggingface dataset:
Аль-Фатих мечеть
Аль-Фатих мечетез лыктыло учкыны трос туристъёс быдэс дуннеысь. Та мечетез чебер но узыр каре бадӟым чылкыт стекловолокнолэсь купол, кудӥз интыяськемын Аль-Фатих мечетьлэн вылӥяз ик. Та купол кыске 60 тонна.
Удмуртилэн флагез
Удмурт Республикалэн флагез (куншетэз) — удмурт шаерлэн аслаз кун пусъёсыз пӧлысь одӥгез. Флаг юнматэмын Удмуртиысь Вылӥ Кенешен 1993-тӥ арын 4-тӥ шуркынмонэ но, толэзь улыса, 3-тӥ толсуре, Куншет сярысь положение кутэмын вал. Куншетлэн авторез — удмурт суредась Юрий Лобанов.
Удмуртилэн куншетэз луэ шонер сэрего басма люкет, пасьталаезлэн но кузьдалаезлэн ӵошатӥськемзы — 1:2. Флаг вылӥысен улӥе куиньлы люкемын: паллян люкетэз — сьӧд, шор люкетэз — тӧдьы, но бурыз — горд.
Буёлъёссэ валэктон:
Куншетлэн шораз солярной пус интыямын, со калыкез уте шуг-секытъёслэсь, шугадӟонъёслэсь.
Иворъёс:2008-12-08
{{Ивор 8-тӥ декабре Ижын дырызлэсь вазь улонысь кошкиз тодмо искусствовед, искусствоведени наукаосъя доктор Константин Михайлович Климов. 8-тӥ декабре Ижын дырызлэсь вазь улонысь кошкиз тодмо искусствовед, искусствоведени наукаосъя доктор Константин Михайлович Климов. Константин Климов кема аръёс ӵоже ужаз удмурт калык искусствоез эскерон бордын. Уно статьяос сяна, со гожтӥз ньыль бадӟымос альбомъёс-монографиос: «Удмуртское народное ткачество» (1979), «Удмуртское народное искусство» (1988), «Традиционное декоративное искусство удмуртов» (1994), «Ансамбль как образная система в удмуртском народном искусстве ХIХ-ХХ вв.» (1999). Удмурт кун университетлэн ужам профессор Климовлэн нимыз тодмо Удмуртиын гинэ ӧвӧл, шаермылэн палэназ но.
Чӧлсконъёс
}}
Иворъёс:2008-12-01
{{Ивор Ижысь историк, «Иднакар» журналэз поттӥсь, профессор Алексей Коробейниковлы Россиысь наукаосъя академия сётӥз данъян грамота. Мар понна? Ижысь историклы, «Иднакар» журналэз поттӥсьлы, профессор Алексей Коробейниковлы Россиысь наукаосъя академия сётӥз данъян грамота. Мар понна? «Выль Иднакар» шуыса нимам книгаез понна. Со книгаын проф. Коробейников пыр-поч эскере вашкала гуӵинъёсын кылем арбериосъя но пытьыосъя адямиослэсь азьвыл кызьы-мар улэмзэс усьтон амалъёс, ӵектэ соосты туала наукалэн куронъёсъя радъяны. Уно саклык висъямын Удмуртилэн уйпалаз интыяськем вашкала Иднакарлы — шоретӥ дауръёсысь юн крепостьлы, улосмылэн археологи монументъёсыз пӧлысь тужгес синйылтымонэзлы. Таӵе книга туж кулэ луоз археологлы но, со периодъя ужась историклы но. Данъян грамота улэ кизэс нюртӥллям академилэн президентэз Юрий Осипов но Россилэн историезъя институлэн директорез Андрей Сахаров. Ижысь учёнойлэсь ужзэ Россиысь наукаосъя академилэн кивалтӥсьёсызлэн санэ каремзы туж шумпоттэ.
Монья
Монья — вашкала удмурт гурт, Удмурт Элькунлэн Вавож ёросаз пыре. Интыяськемын Вавож ёрослэн лымшор но шунды ӝужан висказ, Ижкарлэсь 30 иськеме. Кировской областен бускелъяське. Али гуртын 6 урам, 107 но 80-100 улӥсьёсыз лыдъясько.
Гурт кылдэмын XVIII дауре. Гурт нимлэн кылдэмез сярысь таӵе веранъёс вань:
"Гурт интыын азьло, пе, вал бадзьы шур, нош котыраз кыстиське тэль. Та палъёсы лыктэм пересь кык пиосыныз. Кельшем солы татын. Малпам со татчы корка пуктыны. Кораллям соос писпиосыз, ваньзэ кораллям ма соослы кулэ вал. Озьы тини соос интыяськиллям. Нош коняке нунал ортчыса, весь кокаськем куара кылиське вал. Нош чакланы мынэм но, адзем отысь воргоронэз, кудиз писпуосты кораса улэ вал. Пересь мыниз со доры но шуиз, ойдо, пе, чош кариськом, одӥг гурт кылдытом. Мон татчы тынэсьтыд первойгес, пе, лыкти. Соин ик татын луоз ваньмыз монъя. Воргорон пересен соглаш луиз. Озьы кылдэм гуртлэн нимыз — Монья!"
Мухавец
Му́хавец (Мухавец) — Белоруссиысь Брест улосысь шур, усе Шундыпуксён Буге. Кузьдалаез - 113 иськем, бассейнэзлэн площадез - 6350 квадрат иськем.
Кутсконэз — Пружаны карын. Бызе Пружаны, Кобрин, Жабинка но Брест ёросъёсти.
Мухавеце усё Дахловка, Жабинка, Тростяница, Осиповка но Рита шуръёс.
Саркохилус
thumb|right|250px| Саркохилус (Sarcochilus fitzgeraldii) thumb|right|250px| Саркохилус (Sarcochilus 'Fitzhart' )
Саркохилус (Sarcochilus) –  Орхидной будосъёс (Orchidaceae) семьяысь Австралилэн но Выль Каледониялэн сяськаё будос. Дуннеын тодмо ог 25 пӧртэм.
Аристе, Пауль Александрович
Па́уль Алекса́ндрович А́ристе (ӵемысь солэсь нимтулзэ Аристэ шуыса гожъяло но) — туж тодмо эстон кылчи, полиглот, Тарту университетысь профессор, академик. Вордскемын 1905 аре 3 феврале Россиын, Эстляндия губерняысь Тартумаа утемысь Ряэбиза нимо мызаын, дуриськисьлэн семьяяз. Аслэсьтыз азьвыл фамилизэ — Берг — со воштӥз 1927 аре (со вие уноез эстонъёс асьсэлэсь немец тусо нимтулъёссэс куштыло вылэм но эстон тусо кылъёслэсь пӧрмытэм выль нимтулъёссэс асьсэлы басьтыло вылэм). 1916 аре Пауль семьяеныз Таллинэ выже. Отын со кутскон школаез но пимурт гимназиез йылпумъяз. Дышесткемын Тарту университетын. Пауль Аристелэн наука ласянь кивалтӥсез вал тодмо эстон кылчи Петер Арумаа. 1931 аре Аристе магистрлэсь степеньзэ басьтэ (магистр луон дисертациез «Эстон-швед асэстэмъёс эстон кылын» шуыса нимаське вал), 1939 аре нош, Хийумааысь говоръёслэн фонетиказылы сӥзем диссертацизэ утьыса, филологияя докторлэсь степеньзэ басьтӥз.
Пауль Аристе Финн-угор научной обществолэн, Финляндиысь но Венгриысь наукаосъя академиослэн сӥё-дано члензы, Эстон ССР-ысь наукаосъя академилэн зэмос членэз вал (1954 арысен). Аристелэн кичӧлтэмезъя Таллинын усьтэмын вал «Советское финно-угроведение» нимо научной журнал. Ачиз Аристе со журналын улонэзлэн пумозяз ик валтӥсь редактор луыса ужаз.
Аристелэн тодос наука удысысь ужъёсыз эстон кылэз эскеронлы (кылсярысь, эстон кыллэн исторической но экспериментальной фонетикаезлы) но огъя финн-угор кылтодонлы сӥземын вал, озьы ке но, со саклык висъялляз водь, лив но ижора кылъёслы.
Ӵапак Аристелэн ӵектэмезъя Россиысь финн-угор калыкъёс пӧлысь потэм егит кылчиосты Тарту университетэ целевой аспирантурае ыстыны кутскиллям. Пӧртэм вакытъёсы Тарту университетын дышетскизы яке асьсэлэсь диссертациоссэс утизы тодмоесь удмурт кылчиос но литературатодосчиос литературоведъёс: Иван Тараканов, Татьяна Владыкина, Георгий Архипов, Михаил Атаманов, Бибинур Загуляева, Валентина Калашникова, Серафим Соколов, Риф Насибуллин, Даниил Яшин но Роза Яшина, Людмила Карпова. Аристе тросэз адямиосты паймытъяз аслаз полиглот (уно кылъёсты тодӥсь) луэменыз. Аристе ог ньыльдон кылъёс тодэ вал, шуо; соос пӧлын — вашкала еврей кыл, эсперанто, швед но латви кыл, цыган кыл но трос мукет кылъёс.
Пауль Аристэ кулӥз 1990 аре, 2 феврале.
Брест крепость (валатонъёсыз)
Брест крепость:
Марк Твен
Марк Твен (Mark Twain, зэмос нимыз Сэ́мюэл Лэ́нгхорн Кле́менс — Samuel Langhorne Clemens; 30 шуркынмон 1835, Флорида (штат Миссури) — 21 оштолэзь 1910, Реддинг (штат Коннектикут); ватэмын Элмайреын (штат Нью-Йорк) — америкаысь гожъясьчи, журналист но мерлыко ужчи. Солэн творчествяз пыро трос жанръёс — юмор, сатира, философской фантастика, публицистика но мукет. Котькуд жанрын со султэ гуманистъес но демократъес пала.
Сэмуэл Клеменс вордӥськиз 30 шуркынмонэ 1835 арын пичи Флорида городын (штат Миссури, США). Со вал куинетӥ, ныль улэп кылем нылпиос пöлысь.
Клеменслэн атаез, тыосыз висьыса, кулӥз 1847 арын но ас бераз кельтӥз трос пунэманъес. Самой бадӟым пиез, Ора́йон, ӝоген кутскиз поттыны газет, Сэм отын тыршиз типограф, но куд-ог дыръя автор луыса. Но сое ас дораз туж кыскиз Миссисипи, соин со огвакыт параходын лоцман луыса ужаз. 1861 аре граждан ож шоро-куспо кариз солэсь яратоно ужзэ. Озьы, со вуиз массонской движенилэн бичаськон интыяз, кудӥз интыяське вал Сент-Луисын но нимаськиз «Полярная Звезда» № 79 22 куартолэзе 1861 аре. 1861 аре пöсьтолэзе Клеменс кошкиз ӝытпала, ожлэсь палэнэгес. Невадаын, узыр луыны малпаса, со кутскиз ужаны шахтаын, азвесь утчаса. Но татын узырмыны öз пöрмы, соин ик со ужаны интыяськиз Вирджиниысь «Territorial Enterprise» газетэ. Та газетын ик со нырысьсэ поттӥз кушемнимзэ «Марк Твен». 1864 арын со улыны кариськиз Сан-Франциское но кутскиз печатланы ужъессэ пöртэм газетъесы.
Нырысетӥ вормонэз Марк Твенлэн вал 1869 арын, куке потӥз книгаез «Простаки за границей». 1870 арын со кузпалъяськиз Оливия Лэнгдонэн но интыяськиз Баффало каре.
Тужгес но тодмо ужъесыз: «Приключения Гекльберри Финна», «Приключения Тома Сойера», «Принц и нищий», «Янки из Коннектикута при дворе короля Артура».
Огырчи шур
Огырчи (Әгерҗе, Агрызка) — Удмуртиысь но Татарстанысь шур, чи-ен бырись кыкетӥез шур (мукетыз Чупчи). Бызе Пичи Пурга ёрослэн но Татарстанысь Огырчи ёрослэн музъемъёстӥзы. Баграш-Бигра гуртын Огырчие Аманшур усе, нош ачиз Огырчи Оӵ шуре усе.
Mademoiselle Oudmourte
мини|справа
Mademoiselle Oudmourte (Мадемуазель Удмурт) — нырысетӥ удмурт йӧскалык модельной агентство. Усьтэмын 2012 арын. Усьтӥсез но кивалтӥсез луэ Дарали Лели (Елена Петрова) удмурт гожъяськись, диджей.
Туннэ нуналлы агентствое пыриське 14 удмурт нылаш. Агентство интыяськемын Ижкарын.
30 оштолэзе 2013 аре агентство "ЭЛЬ НЫЛ" удмурт модалы сӥзем фестиваль радъя.
Климов, Константин Михайлович
Константи́н Миха́йлович Кли́мов — Удмуртиысь тодмо искусствовед, искусствоведени наукаосъя доктор. Вордскемын 1946 аре, кулӥз 2008 аре, 8 ноябре Ижын.
Константин Климов кема аръёс ӵоже ужаз удмурт калык искусствоез эскерон бордын. Уно статьяос сяна, со гожтӥз ньыль бадӟымос альбомъёс-монографиос: «Удмуртское народное ткачество» (1979), «Удмуртское народное искусство» (1988), «Традиционное декоративное искусство удмуртов» (1994), «Ансамбль как образная система в удмуртском народном искусстве ХIХ-ХХ вв.» (1999).
Саркоглоттис
thumb|right|250px| Саркоглоттис (Sarcoglottis heringeri)
Саркоглоттис (Sarcoglottis ) –  Орхидной будосъёс (Orchidaceae) семьяысь Америкалэн сяськаё будос. Дуннеын тодмо ог 45 пӧртэм.
Тот, Силард
Силáрд Фéренцевич То́т (Tóth Szilárd Tibor) — венгер кылчи. Венгер, эстон но мукет славян но финн-угор кылёсъя специалист. Вордӥськиз 1970 аре 17 мартэ Будапештын. Дышетскиз Будапештысь Лоранд Этвёш нимо университетын, Ленинградысь Герцен нимо пединститутын, Ленинградысь кун университетын но Берлинысь Гумбольдт университетын.
Докторантуразэ Сегедысь Аттила Йожеф нимо университетын но Таллинысь университетын ортчытӥз.
1996–1997 аръёсы Сегедысь Аттила Йожеф нимо университетысь финн-угор кафедраын курсъёсты лыдӟиз. 1998–2001 аръёсы Тартуысь университетын, 2004–2007 аръёсы Иж карын Удмурт кун университетысь удмурт филологияя факультетын Будапештысь Балашши Балинт нимо институтлэсь командировкаын венгер кыллы дышетӥсь луыса ужаз. 2007 арысен — Тартуысь университетлэн Нарва колледжаз эстон кылъя, 2004 аре но 2008 арысен Рига карын Латвиысь университетын венгер кылъя дышетӥсь. 2010–2012 аръёсы Удмурт кун университетлэн филиалаз Кудымкарын тодосъя стажер но венгер кылъя дышетӥсь.
2001 аре Тартуысь доцент ӝыт кылдытӥз.
Солэн кичӧлтэмезъя 1996 аре Сегедысь Аттила Йожеф нимо университетын «Finnugor Világ» («Финн-угор дунне») нимо научно-популярной журнал усьтэмын вал. 1996–1998 аръёсы ачиз журналын валтӥсь редактор луыса ужаз.
Сент-Питер-Порт
thumb|right|250px| Сент-Питер-Порт
Сент-Питер-Порт ( англи кылын Saint Peter Port, француз кылын Saint-Pierre-Port ) — Гернсилэн шоркарез.
Бубби
Бубби (яке Буббы, Бубый, Пови, Бобинка) — Удмуртиысь но Татарстанысь шур. Буббиен Бугрышъёс огазе луо но Оӵ шуре усё.
Покчивуко
Покчивуко — Вавож ёросысь гурт. Интыяськемын Удмуртиын. Татын вордӥськиз Кузебай Герд.
Чӧлсконъёс
Кузебай Гердлэсь улонзэ веран
Саркостома
Саркостома (Sarcostoma) –  Орхидной будосъёс (Orchidaceae) семьяысь Малайзилэн сяськаё будос. Дуннеын тодмо ог 5 пӧртэм.
Сарапуллэн гербез
Эксэй кышно Екатерина II кивалтон вакытэ ик — ог 1781-тӥ аръёсы — Сарапул городлэн кылдӥз аслаз символикаез. Российской империлэн законъёсын бичетаз пусъемын: «Кунпуслэн вылӥяз интыяськемын Вятской герб, нош улӥяз — азвесь гурезь йылысь таркам город».
XIX даурлэн кыкетӥ люкетаз — геральдикаын реформа ортчон вакытэ — Сарапуллэн кылдэ вал ини выль гербез, куинь пинё азвесь коронаен но Александровской лентаен. Но со улонэ ӧз пыӵа — эксэй Александр II выль гербез но, реформаез но отӥгес кариз.
Совето вакытэ эксэй кышно Екатерина II дыръя кылдытэм герблэн тусыз воштӥськиз. Вылӥыз — Вятка карлэн гербеныз щит — усиз. Но та герб инъет выллем луиз туала кунпуслы. Кылдэмын со азвесь но лызалэс-чагыр буёлъёслэсь. Нырысетӥез возьматэ инбамез, нош кыкетӥез — Кам шурез.
Иж карлэн символикаез
Ижлэсь гербзэ но флагзэ юнматӥзы 21-тӥ апреле 2000-тӥ арын.
Герблэн тусыз: Геральдика щит вылӥысен улӥе кыклы люкемын, одӥг палыз — тӧдьы, мукет палыз — чагыр, соослэн вис вылазы понэмын клещи тӥрлык. Клещи шортӥз ик ортче пукыӵ. Клещи сьӧрын - кык горд палэзь ӟускиос-вайёс.
Флаглэн тусыз — герблэн выллемгес ик: шонэр серэго басма юдэс кыклы люкемын. Одӥг палыз - тӧдьы, мукет палыз - чагыр. Шораз ик интыяськемын Иж карлэн гербез.
Символикалэн авторез - С. Бехтерев но Н. Быков. Сергей Бехтерев шуэ: «Ижлэн гербез возьматэ калыкмылэсь ортчем улонзэ, туннэ нуналзэ но вуонозэ. Котырамы инкуазьмы чылкыт, сӥлё-виро луиз ке, нылпиосмы но тазаесь, йӧноесь будозы. Сак учконо клещиез — соос усьтэмын. Нош мар луоз, соосты пачкатӥд ке? Палэзьпу вай тӥялскоз, емышысь вуэз виялоз. Озьы инкуазь но куасьмоз. Соин сэрен — адями но. Городлэсь улонзэ лэсьто, сое утё огшоры ужась адямиос».
Мощёная
thumb|left|300px|Мощёная
Мощёная (укр. Мощена) лымшор – шунды ӝужан пал Украинаын. Улӥсьёсыз – 581 адями (2010).
Финляндия
Финля́ндия; Финн Респу́блика (Suomi, Suomen tasavalta, Finland, Republiken Finland) — Европаысь финн-угор кун.
Можгалэн гербез
Можга карлэсь гербзэ юнматӥз ёросысь депутатъёслэн Кенешсы 24-тӥ декабре 1980-тӥ арын ньылетӥ сессияз.
Герблэн тусыз матын РСФСР-лэн кун флагезлы - гордо-лызо. Вылӥ люкетаз лыз буёл вылын зарнивуам бадӟым букваосын гожтэмын «Можга».
Горд буёл вылын пиштэ зарни шапык. Со валатон сётэ - та городын ӵыжатылӥзы пияла. Нош шапык пушкын адске адями - пияла пельтӥсь. Оглом кунпуслэн тусыз возьматэ Можга карлэсь ортчем сюрессэ. Со кылдӥз «Свет» пияла поттон заводлы луыса.
Горд шапыкез котыртэ шестерня. Можга - Удмурт Республикалэн лымшор шоркарыз выллем луэ. Татын промышленность удыс юн азинскиз но азинске.
Герб шортӥ ортчись лыз сӥньыс возьматэ Можга карлэсь Сюгинка шур дуре интыяськемзэ.
Сент-Хелиер
thumb|right|250px| Сент-Хелиер
Сент-Хелиер ( англи кылын Saint Helier, француз кылын Saint-Hélier , норманд кылын Saint Hélyi ) — Джерсилэн шоркарез.
Уваров, Анатолий Николаевич
Анато́лий Никола́евич Ува́ров — тодмо удмурт кылбурчи, литературовед. Вордскемын 1933 аре 8 инвожое Удмурт автономи улосысь Алнаш ёросысь Юртошур-Какси (Куашкам) нимо гуртын. Сизьым аресъем школаез быдтэм бере Ижын киуж училищеын дышетскиз, собере — ужась егитъёслэн школаязы Глазын, огвакытэ Чупчи механика заводын токарь луыса ужаз. 1957 арысен Уваров ужаз Удмурт радиолэн пӧртэм редакциосаз: нырысь — берыктӥсь луыса, собере корреспондентлэсь но редакторлэсь ужзэ быдэсъяз. 1961 аре Удмурт университетысь историяя но филологияя факультетын вылӥ дышетскемзэ басьтӥз (заочно). 1966 аре со йылпумъяз Ленинградысь вылӥ партийной школалэсь журналистикая люкетсэ. 1967 арын со ужаз Удмурт книжной издательствоын, массово-политической литературая люкетэныз кивалтӥз.
1955 аре Уваровлы ӟеч ужамез понна «За трудовое отличие» нимо медаль сётӥллям. Удмурт АССР-ысь Вылӥ Кенешлэн Президиумезлэн Сӥё-дано грамотаеныз но пусъемын.
Скопье
Скопье (Скопје) — Уйпал Македониялэн шоркарез.
Уваров, Анатолий Николаевич
1969—1972 аръёсы Уваров Мускоын, СССР-ысь Наукаосъя академилэн дунне литературая институтаз аспирантураын дышетске. 1976 аре Уваров, «Художественное своеобразие удмуртской сатиры» темая диссетацизэ утьыса, филологи наукаосъя кандидат луиз. Аспирантураысь бертэм бераз Уваров УдНИИ-лэн литературая но фольклоръя сектораз ужаны кутскиз (старшой научной сотрудник, 1977 арысен — секторен кивалтӥсь).
Уваровлэн ужъёсыз сӥземын вал удмурт литературалэн историезлы, уката ик удмурт сатиралы. «История удмуртской советской литературы» шуыса нимам монографиезлы Уваров кык глава гожтӥз. Со сяна, со пыриз венгр литературоведлэсь Петер Домокошлэсь ӟуч кылэ берыктэм «История удмуртской литературы» нимо монографизэ тупатъян уже; мукет кунсьӧр литературоведъёслэсь но фольклористъёслэсь ужъёссэс но ӟуч кылэ берыктылӥз.
1984—1990 аръёсы Уваров — «Молот» журналлэн редакторез. 1993 арозь со кивалтӥз на РСФСР-ысь Калыкез дышетонъя министерстволэн йӧскалыко школаосъя научно-исследовательской институтэзлэн удмурт филиалэныз. Пенсие потыса, Уваров кунсьӧр литератураез удмурт кылэ берыктон борды басьтӥськиз: 2001 аре пичи тиражен потэмын солэн удмурт кылэ берыктэм «Калевалаез».
1993 аре солы «Удмурт Республикаысь культура удысын дано ужась» ним сётэмын вал.
Анатолий Уваров кулӥз Ижын, 2005 аре 18 пӧсьтолэзе.
Палтога
Палтога — Вологда улосысь Вытегра ёросысь гурт. Улӥсьёсыз – 295 адями (2002).
Славян фэнтези
Славян фэнтези — фантастической жанр, быдэсак пӧрмытскиз XX но XXI дауръёс вискын. Славян фэнтези, со сыӵе жанр кудаз кутӥсько славян фольклор элементъёс (мифъёс, выжыкылъёс, веранъёс) ог фэнтэзи жанырлэн формаяз пыртыса. Славян фэнтези валан паськытгес ӟуч фэнтези валанлэсь, но куд-ог та валанъёсты куто синоним карыса. Славян фэнтези вордскемын кунгож фэнтези пумит, кудӥз пӧрмытэмын кельт но скандинав мифология элементёсты кутыса. Сергей Чупринин но Борис Невскойя, славян фэнтезилэн кылдытӥсез луэ вунэтэм автор Александр Вельтман «Кощей Бессмертный» (1833) и «Святославович, вражий питомец» (1834) романъёсыныз, нош туала славян фэнтезилэн кылдытӥсез луиз Юрий Никитин «Трое из леса» романъёсыныз[.славян фэнтезилэн азьветлӥсез луэ Мария Семенова  «Волкодав» цикылэныз. Уг яра вератэк кельтыны, ӟуч кылын гожъяськись авторъёс скандинав мифологиез но кутыло шуыса—шуом Елизавета Дворецкая «Корабль во фьорде» романъёсыныз, нош куд-ог кунгож авторъёс—вашкала ӟуч фольклорэз (шуом Кэролайн Джианис Черри «Русалка» (Rusalka, 1989) и «Черневог» (Chernevog, 1990)романъёсыныз).
София
Софи́я  ( болгар кылын Со́фия ) — Болгарилэн шоркарез.
Узы сяськаян вакытэ
Узы сяськаян вакытэ — Генрих Перевощиков та повестьсэ "Марина нылылы но... сӥзисько" чурен кутске.
Маша онкологической больницае пыктосэн сюре. Юрий Сергеевич - атаез - весь вӧзаз, чакла сое, сюлмаське. Кышноеныз со люкиськемын (Машалы 5 арес дыръя, Назаров командировкае кошкем. Бертыса, кышнозэ валесысьтызы кыӵе ке пиосмуртэн адӟе но улля).
Маша йӧна, больницаысь потэ, но дышетскыны пырыны со бере кылиз, соин аптекаын ужаны кутске, вуонояз гужем дышетскыны пырыны малпа. Маша сьӧры учкыкуз, Назаров аслэсьтыз ӵемысь кӧт висемзэ шӧдылэ, но ортчоз ай шуэ. Но уг ортчы. Ӝоген со ачиз больницае Машалэн ик комнатаяз сюре. Табере нылыныз интыенызы воштӥськизы. Маша атайзэ чакла, ужысьтыз куриське. Больницаысь потыса, Юрий Сергеевичлэн висёныз кемалы ӧз быры. Со нош отчы вуэ, солы химиотерапия лэсьто. Азьвыл Инмарлы но сьӧд кужымъёслы оскиськтэм, со оскыны кутскиз кадь. Простить мед карозы шуыса, азьвыл заводын ужам Данилова Елизавета доры ветлэ (Назаров сое мыскыл карыса кадь улляз вал), нош азьвыл кышноез доры мыныны уг дӥсьты. Куке шӧдэ кулонэзлэсь матэктэмзэ (узы сяськаян вакытэ - Назаровлэн но Машалэн яратоно ар вакытсы), Машаез анаез доры лэзе, мед, пе, лыктоз больницае. Лиза лыктэ. Назаров, сое простить карыны курыса, адӟыса, анаен нылыз ог-огзэс ӟыгыртӥзы шуыса, каньылэн кулэ.
Камбарка
Камбарка — Удмуртиысь кар, Камбарка ёрослэн центрез. Улӥсьёсыз – ог 11 сюрс адями (2014).
Историез
Камбарка городлэн историез меӵак герӟаськемын татын завод кылдытонэн. 21-тӥ феврале 1741-тӥ арын Урал заводъёслэн кузёзы Акинфий Демидов башкиръёслэсь музъемзэс басьтӥз. 1761-тӥ арын татын ӝутӥськыны ӧдъяз кык завод — корт ӵыжатон но пул пилён. Завод паськытамен валче бордаз бадӟыманы ӧдъяз посёлок но. 1917-тӥ-1923-тӥ аръёсы Камбарка Пермь улосысь Осинск уездлэн шорсюлмыз вал. 1924-тӥ арын сое огазеязы Удмурт Республикае но думизы Сарапул ёрос борды. 1924-тӥ арын нимаз ёрослы люкизы но бордаз 14 сельсовет пыртӥзы.
Граждан ож вакытэ Камбаркаез кык пол мозмытъяз Азинлэн дивизиез. 1919-тӥ арын городысь пристаньын кык нунал сылӥз «Красная звезда» агитпароход. Татын большевикъёслэн партизылы дурбасьтыса, агитацие пыриськиз Н. К. Крупская.
1929-тӥ арын Камбарка заводэз ужасьёслэн посёлокенызы нимазы. 1933-тӥ арын городлы выль шокчон сётӥз татын усьтӥськем выль завод. Отын чугун сюрес платформаос поттыны ӧдъязы, озьы ик тепловозъёс но лэсьтӥзы. Калыклы уж инты ӵекто газ тӥрлык поттонъя завод (1992), машина лэсьтон завод.
1945-тӥ арын посёлокез город нимазы. 1955-тӥ арын городын усьтӥськиз нырысетӥ лесотехнической техникум. 1960-тӥ арын — крезьгуръя школа. 1964-тӥ арын городын кылдӥз ёрослэн но городлэн историзылы сӥзем музей.
Промышленность
Али Камбарка тодмо луэ татысь люизитэз — яд суретъёсты — быдтонъя заводлэн ужаменыз. Уго совето аръёсы татчы люказы быдэс Совето Союзысь 90 процентсэ люизитэз. Заводын чакламын таӵе яд суретъёсты быдтыны, нош азьланяз татын промышленность азинскыны кулэ.
Социальной удыс
Туннэ городын вань 4 шор ёзо школа, нылпиослы крезьгуръя школа, искусствоосъя школа, 7 нылпи сад, 3 библиотека, больница. Городын печатлаське «Камская новь» газет.
Чипчирган
«Чипчирган» — Удмурт кун университетысь фольклорно-этнографической ансамбль.
Кивалтӥсез — Ирина Вячеславовна Пчеловодова.
Пружаны
Пружа́ны (белор. Пружаны) — Беларуссиысь Брэст улосысь кар, Пружаны ёрослэн административной центрез.
Улӥсьёслэн лыдзы — 19 838 мурт (2013).
Интыяськемез
Ёрос центр сылэ Мухавец шур вылын, Брэстлэсь 89 иськемын, Аранчыцы чугун станцилэсь — 11 иськемын.
Шундыпуксён Буг
Шундыпуксён Буг (За́хідний Буг, Захо́дні Буг, Bug) — Шундыӝужан Европаысь шур, бызе Украинатӥ, Польшатӥ но Белорусситӥ. Кузьдалаез — 772 иськем, бассейнэзлэн площадез — 73 470 км².
Стокгольм
Стокгольм ( швед кылын Stockholm ) — Швецилэн шоркарез.
Шундыпуксён Буг
Шундыпуксён Буг кутске Подольск вырйылысен, Шундыпуксён Украинаын. Нырысь шундыпуксён пала бызе, собере уйпала коже. Бызе Брест возтӥ, собере Подляшь кузя, Варшаваысен, Вислае усёнэзлэсь кыдёкын ик ӧвӧл, Буг Нареве усе.
Мухавеце таӵе бадӟым шуръёс усё:
Бур палысьтыз: Луга, Мухавец, Лесная, Нурец, Брок;
Паллян палысьтыз: Золочевка, Полтва, Солокия, Букава, Хучва, Угерка, Кшна, Ливец, Рата.
Гюльмамедов, Дашгын Гюльмамед оглы
thumb|250px|Дашгын Гюльмамедов Дашгын Гюльмамед оглы Гюльмамедов (Taşkın Gülmemmedov, Дашгын Гюльмамед-оглы Гюльмамедов, 12 сентябре 1977-тӥ арын, Грузин ССР, Марнеули ёрос, Качагани черкогурт) — Гюль родысь Тюрк Карапапакъёслэн Улуссылэн Шатэз, политик, кылбурчи но писатель. Украинаысь Тюрк Карапапакъёслэн Йӧскалык Кенешсылэн тӧроез.
Таллин
Та́ллин, Та́ллинн (эстон кылын Tallinn) — Эстонилэн шоркарез, Харью маакондлэн (Харьюмаа утемлэн) центрез. Шаерлэн политической, культурной, промышленной, вузкаронъя но транспортъя центрез. Улӥсьёсыз — 404 542 адями. Туала Таллинлэн 8 ёросъёсыз вань (Хааберсти, Кесклинн, Кристийне, Ласнамяэ, Мустамяэ, Нымме, Пирита но Уйшор Таллин). Таллин — туж чебер вaшкaлa кар. Историын со озьы ик тодмо Ревель (немец сямен: Reval) ним улын.
Сатириум (будос)
thumb|right|250px| Сатириум (Satyrium odorum)
Сатириум (Satyrium) –  Орхидной будосъёс (Orchidaceae) семьяысь Африкалэн но Азилэн сяськаё будос. Дуннеын тодмо ог 91 пӧртэм.
Айкагрос
Айкагрос — Салья гурт вӧзысь возьлэн нимыз.
Ханты кыл
Ханты кыл (ханты ясанг) — ISO 639-3: kca. .
Андорра
Княжество Андо́рра (Principat d’Andorra) – Европаысь кун. Солэн бускельёсыз: Испания но Франция. Андорраын улӥсьёслэн лыдзы – 69 150 адями (2003), музъемезлэн быдӟалаез – 468 км². Андорралэн шоркарез – Андорра-ла-Вьеха.
Чех кыл
Чех кылын (самоназвание: čeština, český jazyk) — чех кыллы, славян кылъёс пӧлысь одӥгез. Группаын западнославянский; словак кыллы уката матын, соосын ӵош огазеяськыса чех-ын-словак подгруппае. Чехиын вӧлскем преимущественно; пичиослэн группаязы улӥз но чех автономной область Словакия, Австрия, Россия, Хорватия, европа радэ западной странаос, сша-ын, Канадаын, Аргентинаын, Австралия мукет кунъёсын но. Чех республика официальной кыл луэ (úřední jazyk) но европейской союзлэн одӥгез 24 официальной кыл (2004 арысен). Радэ государство но европалэн шундыӝужан Центральной-ын, чех, правилоосты кадь, компактно интыяськиз (Австрия, Босния но Герцеговина, Хорватия но Словакия), учрежденилы луонлык инлыкез басьтон понна чех кылын региональный.
Чех кылъёслэн лыдзы дунне вылын огъя файл млн 10,62 чел. автономной область, чехиын, соос пӧлысь — 10,40 млн адями (2012).
Чех кылын астодметъёссы доры, солэсь мукет кылъёсын висъяське яке соос пӧлысь куд-огзылы матэкто, соин ӵош западнославянский, сыӵе фонетической нуись гожмес, букваосты вераськонын но кема кадь наличие вокализм системаез вакчи, исторической a воштӥськиз, ā, u, небыт но небыт согласнойёс бере-ын ū e положение вискын, i, í; консонантизм системаын — наличие сонорный слогообразующий [l] но [r], куалекъяса ř согласная альвеолярный ([rš], [rž]), небыт-а азинскись r', ыштонъёс согласной палатализовать; морфонология-ын — ого наличие (количественной но коли) но вакчиесь кема ou гласной букваен дифтонгъёс-ысь ([ou]) морфема одӥг люкет; морфология удысын пӧртэмлыкъёссэ сыӵеос пӧлысь пусйиськом, кыӵе бадӟым лыдын существительнойёслэн склоненизы наличие типсэ, типсэ турлы формаен глаголъёслэсь вошъяськемзэс али дырын, ортчем дырын, огшоры т ӧвӧ
Чех кылын диалектъёсты ньыль группалы люкемын: асмурто чех, ганацкий, ляшский (силезский) но моравский-словак. Чех литературной кыллэн инъетэз — среднечешский говоръёс. Литературной кыл но диалектъёс чехъёс пӧлын вӧлмемын интердиалект автономной область шуыса нима тазьы ӵош, одӥгез соос пӧлысь — обиходный-чех вераськон (быдэн интердиалект кылдытэм чех асмурто) — чех кылын формаез луэ субстандартный
Висъяно литературной кыллэн историяз чех древнечешский (1500 арозь), старочешский (xviii даурлэн нырысетӥ ӝыныяз-озь) но новочешский (xviii даурлэн кыкетӥ ӝыныяз-ысен) дыр.
Графика европаын пусъемын кылле диакритика латынь паськыт применение письменность основазэ (позицизэ 42 пӧлысь 15). Нырысетӥ синпельметъёсын xiii даурлэн пумаз.
Сербохорват кыл
Сербохорват кыл — лымшор славян кылъёс пӧлысь одӥгез.
Данте Алигьери
Данте Алигьери (Dante Alighieri; 1265—1321) — вашкала италиысь кылбурчи, поэзилэн классик. "Божественная комедия" автор.
Сухум
thumb|left|250px| Сухуми Сухуми ( абхаз кылын Аҟәа, грузин кылын სოხუმი ) — Абхазилэн шоркарез.
Байсар
Байсар (Байсары) — Кияса ёросысь пичигeс гинэ бигер гурт. Кылдэмын 1929-тӥ aрын. Гуртоослэн верамзыя, нырысь улӥсьёсыз тaтчы вуиллям Татариысь Огырчи ёросысь Старое Аккузино гуртысь.
Чумой
Чумой — Удмуртиысь Эгра ёросысь черкогурт.
Интыяськемез
Чумой интыяськемын кунмылэн шораз Камйыл вырал (Верхнекамская возвышенность) котырын Чумойка шур дурын (Ита шурлэн чальдэтэз, бызе Игра но Шаркан ёросъёстӥ, кузьдалаез 21 иськем ]). Игра ёрос центрлэсь лымшор но шунды ӝужан пала 45 иськеме пуксемын.
=Улӥсез = Чумой черкогурт Эгра ёросысь «Мужбер» гурт администрацие пыре вал. 2021 арысен «Чутырь» нимо Территориальной отделэн огазеямын. Матын луись Мужбер, Верх-Чумой, Шорни, Узырмон, Кабаново гуртъесын ООО «Мужбер» кылдыто.
Гурт 7 ульчалы люкиське: Центральной (Бадӟым ульча), Речной (Хутор), Заречной, Родниковой (Колтыма), переулок Родниковой (Бобыль ульча), Школьной но Полевой.
Гуртын 42 пала корка, вань: медпункт, огъядышетсконни (пичи классъёс), 1 вузаськонни но чебурлыкъя юрт. Али нуналлы гуртын черк ӧвӧл, сое кемаласен школалы спортивной зал пӧрмытӥзы вал. Алиен сое выльысь усьтон пумысь ужпумъёс эскерисько.
2002 арын ортчем переписья, 181 улӥсь мурт пӧлысь 91 % удмуртъёс луо.
Кылдэмез
Гуртлэн кылдэмез сярысь пӧртэм вераськонъёс вань. Кылсярысь: Чумой гурт кык вырйылъёс вискын — гопын интыяськемын. Одӥгаз вырйылын улӥллям адямиос, нош коркаоссы вылымтэ, со интые чумъёс гинэ вылэм. Дыр ортчыса, калык гурезь йылысь гопе васькем, отын ик улыны кутскем. Со чумъёс бордысь Чумой гуртлэн нимыз потэм, шуо.
Чумойысь дышетӥсьлэн Татьяна Михайловна Ипатовалэн чакламъёсызъя, Чумойлэн кылдэмез воршуд нимын герӟаськемын
Брест крепость
Бре́ст кре́пость (белор. Брэсцкая крэпасць, крепость Брест-Литовск) — Белоруссиысь Брест карысь крепость, интыяське Мухавец шур Шундыпуксён Буге усён вадесын.
Кылдэмез
Брест крепость пуктыны кутскемын 1836-тӥ арын Карл Иванович Опперман топографлэн но инженерлэн проектэзъя. Йылпумъямын 1842-тӥ арын. Крепостьлэн вал цитаделез (валтӥсь укрепление) но сое утись куинь укреплениосыз. Огъя площадез вал 4 км², копакыз кыстӥськиз 6,4 иськеме. Цитадельлэн борддоръёсызлэн пасьталаез вал 2 метр, цитадель пушкын интыяськизы 12 сюрс муртлы дасям 500 казематъёс.
1864-тӥ—1888-тӥ аръёсы Эдуард Иванович Тотлебенлэн проектэзъя крепость выльдэмын вал, нош 1876-тӥ арын Давид Иванович Гриммлэн проектэзъя отчы Свято-Николаевский черк пуктӥзы.
Крепость XX даурлэн кутсконаз
Нырысетӥ дунневыл ож кутскем бере крепость утиськыны дасяськиз, но уйин 1915-тӥ арын нырысетӥ (13-тӥ) августэ, чигнамлы луыса, со ӟуч войскоосын кельтэмын но кӧня ке пуштытъямын вал. 1918-тӥ арын 3-тӥ мартэ Цитадельын Брест огкыл гожтэмын вал. 1918-тӥ ар пумозь крепость немецъёс киын вал, нош собере полякъёслы выжиз. 1920-тӥ арын сое киултӥз Горд Армия, но бӧрысь Рига огкылъя со выжиз II Речь Посполитаялы.
Войнаос вискын крепостьын интыяськиз казарма, склад но политической пытсэт (1930-тӥ аръёсы отчы интыязы кивалтэтлы пумит мынӥсьёсыз).
1939-тӥ арын Брест крепостез утён
Нырысетӥ дунневыл ож кутскем бере мукет нуналаз, 1939-тӥ арын 2-тӥ сентябре, немецъёс нырысетӥзэ пуштытъязы Брест крепостез: самолётъёс куштӥзы 10 бомба, йӧттӥзы Тӧдьы дворецез. Со вакытэ казармаосын интыяськизы пехотая полкъёслэн 35-тӥ но 82-тӥ батальонъёссы, озьы ик армие басьтэм солдатъёс, кудъёссэс мукет частьёсы келяны дасяло вал но мукетъёсыз.
Карлэн но крепостьлэн гарнизонэнызы кивалтӥз Францишека Клееберг генераллэн «Полесье» группаез; 11-тӥ сентябре гарнизонэн кивалтӥсе пуктӥзы Константин Плисовский генералэз. Крепостез утисьёслэн ӧй вал ожтӥрлыксы танкъёслы пумит, но ӵапак танкъёсын соослы ожмаськоно луиз. 13-тӥ сентябрьлы военнойёслэн семьяоссы крепостьысь палэнэ келямын, отысь выжъёс но потонъёс минировать каремын, валтӥсь капка танкъёсын ворсамын, музъемын пехота понна окопъёс гудэмын вал.
1939-тӥ арын 14-тӥ сентябре немец войскоос турттӥзы басьтыны городэз но крепостез, но соослэн ӧз пормы. Со нуналэ ик немец артиллерия но авиация крепостез пуштытъяны кутскизы. Вуоно ӵукнаяз, секыт ожмаськонъёс бере, немецъёс киултӥзы городлэсь бадӟым люкетсэ. Брестэз утисьёс чигназы крепосте. 16-тӥ сентябре ӵукна тушмонъёс крепость вылэ мерскизы, но басьтыны сое ӧз быгатэ. Уйин 17-тӥ сентябре сӧсырмем Плисовский крепостез кельтон но, Бугез потыса, лымшоре кошкон сярысь приказ сётӥз. Войскоос выжизы йӧтылымтэ выжетӥ Терасполь укрепление, отысен - Терасполе.
22-тӥ сентябре немецъёс Брестэз Горд Армилэн 29-тӥ танковой бригадаезлы сётӥзы. Озьы Брест но Брест крепость выжизы СССР-лы.
Катя (повесть)
«Катя» — Филипп Кедровлэн повестез, суреда Бектышын 1910-1917 аръёсы ортчем событиосыз. История но география ласянь пырак учконо ке, асьмеос ум шедьтэ чылкак сыӵе ик Бектыш гуртэз но, отысь адямиос сярысь исторической документъёсыз но. Повестьын верам учыръёс нокыӵе архивысь бумагаосын гожтыса кылемын ӧвӧл.
Филипп Кедров та произведенияз азинтӥз Иван Дядюковлэсь («Пашка Педор») но Кедра Митрейлэсь («Секыт зӥбет» но «Зурка Вужгурт») исторической проза кылдытон амалъёссэс. Соослэн произведениосазы сямен ик, татын со нырысь интые пуктэм революцилэсь азьло гуртын куспазы тэрытэк улэмзэс, нюръяськемзэс, тусызъя но Бектыш Вужгуртэз тодэ вайытэ.
Куанеро-узыро Бектыш гуртын улэ повестьысь главной героиня Катя. Вылаз дӥсяны дэремез, укмысо кутэз ӧвӧлэн со шудон пӧлы но уг пота. Узыр Максимлы лушкамзы бере, картэзлы, картэзлэн анай-атаезлы вазьыны но уг дӥсьты. Кулак ки улысь мозмыны со малпа, ас йырзэ быдтыса гинэ. Витьымтэ учыр сэрен со улэп кыле. Яратоно эшсэ пумита. Соку гинэ Катя дӥсьтэ ас яратонэз доры мыныны.
Бубякин, Владимир Ильич
Владимир Ильич Бубякин — удмурт кылбурчи. Вордскемын Кияса ёросысь Уддяди гуртын 1929-тӥ aрын. Ижкарын андан ӵыжатӥсь луыса ужaз. Поттӥз «Бычыяло куаръёс», «Ӧръяське андан», «Тузалчик кузя» кылбур сбoрникъёс.
Роберт Бош нимо фонд
«Роберт Бош» нимо фонд (Die Robert-Bosch-Stiftung, Robert Bosch Stiftung GmbH, вакчиятыса: RBSG) ужбергатонэн герӟаськем фондъёс пӧлын Германиын одӥгез бадӟымез луэ. Кылдэмын со 1964-тӥ арын Роберт Бош (1861–1942) ужбергатӥсьлэн завещанияз кельтэм косонэзъя.
"Роберт Бош ГмбХ" огазеяськонлэн ог 92% уставной капиталысьтыз (со 1 200 миллион евро пала) мер ужлы висъяське. Бош семьялы кыле уставной капиталысь 8%-эз но 7% куараос.
1964-тӥ арысен 2001-тӥ арозь фонд 536,7 миллион евро пӧртэм проектъёсыз улонэ пыӵатонлы висъяз. Али тужгес азинтӥськись но кулэен лыдъяськись проектъёс пӧлы фонд пыртэ сыӵеоссэ, кудъёсызлэн валтӥсь ужпумъёсыз немец кылэз палэнын вӧлмытонлы сӥземын луо. Со пыр уно немец студентъёс дуннеын анай кылзыя ассистентъёс луыса тыршо, соос понна нимысьтыз дышетсконъёс, семинаръёс радъясько, вань нимысьтыз методикалы дышетскон программаоссы но - Сӥзьыл но Тулыс академиос.
Чили
Чили (Chile) яке Чили Республика (República de Chile) — Лымшор Америкаысь кун.
Камасинъёс
Камасинъёс (лымшор самодъёс, калмажъёс (асьсэ ним)) — саянысь самодъёс пӧлы пырись калык, кудӥз пыре урал кыл семьяысь самод группае, кудъёсыз улӥзы гурезё интыосаз лымшор палаз туала Красноярск шаерлэн (Кан но Мана шуръёс кузя) но Хакас шаерын. Озьы ик нимасько вал таёжной бигеръёс.
Историязы
XVII дауре камасинъёс вал ог 500 пала. XVIII—XIX дауръёсы люкисько вал кык валтӥсь группаослы: таёжной камасинъёс, кудъёсыз пӧйшурало, пужей вӧзё но чорыгало вал, но кырал камасинецъёслы, тросгес кашинец нимын тодмоослы, кудъёсыз пудо но вал вордо, музъеме мерттӥсько-бичасько, пӧйшурало но тюрк-качин кылын верасько вал. Почти быдэсак ассимилировать каремын вал ӟуч крестьян калыкен XIX даурлэн пумаз энерам хозяйствое потэмен йырин, кудӥз кылдӥз пужей вӧзьыны кутскемзы бере. Люкетэз камасинъёс пӧлӥсь пыриськизы тюрк кыло хакас йӧсэ. XX даурлэн кутсконаз тросгес кулэ луись материал камасин кыл но кылосъя бичаз финн кылчи К. Доннер. 1960-1970 аръёсы соку улэп кыл нулдӥсьёсын, кудъёсыз пӧлысь берпуметӥез (Клавдия Захаровна Плотникова) кулӥз 94 аресаз 1989 арын, ужаз эстон кылчи Аго Кюннап.
Камасин но кашин выжыос
1) Байга 2) Буга 3) Бугулма (кашин выжы), 4) Мадор или Бигер, 5) Могати (кашин выжы), 6) Ниги — камасин «ӧрӟи» кыллэсь, 7) Сили — камасин «кӧй», 8) Ургуне — камасин «ургу» — бадӟым, 9) Харгил (кашин выжы), 10) Хипду (кашин выжы), 11) Шалба 12) Нарба — хакасъёсын ассимилировать каремын.
Антропонимиос матын улӥсь камасинъёс интыос: Абалаково, Пермяково, Пьянково: Алжибаев, Анджигатов (Сили выжыись), Ашпуров (Ниги выжыись), Джибьев (Мадор выжыись), Додышев, Кочеров, Разманов, Саламатов, Сартыганов, Судачаков, Тошилкин, Тугуин, Туинаков, Шайбин, Янгулов гуртъёс.
Рига
Ри́га (латви кылын Rīga) — Латвилэн шоркарез, самой бадӟым кар Прибалтикаын. Шаерлэн политической, культурной, промышленной, вузкаронъя но транспортъя центрез. Улӥсьёсыз – 605 802 адями (2022), латышъёс: 286 977 (47,4%), ӟучъёс: 216 303 (35,7%).
Ёлкин, Пётр Васильевич
Пётр Васильевич Ёлкин – Удмуртиысь калык суредась. Вордскиз 1946-тӥ арын 5-тӥ инвожое июне Дэри ёросысь Шудья гуртын. 1964-тӥ-1969-тӥ аръёсы дышетске Удмурт кун университетысь художественно-графической факультетын. Армиын службазэ ортчыса, 1970-тӥ арын Пётр Васильевич ужаны кутске Советской Удмуртия иворбамын газетын. Татын со быдэсъя суредасьлэсь ужзэ. Ар ортчыса, сое пырто СССР-ысь журналистъёслэн герӟетсы (союззы), Ижын радъяське нырысетӥ нимаз адӟытонэз.
Пётр Ёлкин дэра вылэ гожтыса кельтэ уноезлэсь шаерысьтымы тодмо улӥсьёслэсь тусъёссэс. Солэн кистез суредаз Татьяна Чернова кылбурчиез но трос мукет тодмо удмуртъёсты.
Ёлкинлэн уно ужъёсыз сӥземын Удмурт шаерлэн инкуазь сэрегъёсызлы. Яркыт образ кылдытэмын удмурт анайлы сӥзем суредаз.
Орлой
Орлой (Орлово, Урлай) — Удмурт Элькунысь Пичи Пурга ёросысь гурт. Азьвыл нимыз — Кваскашур-Пурга (азьло со сылэ вылэм Кваскашур дорын, табере шур куасьмемын ни, со интые Куасканюк кылемын).
Орлой гурт кылдытэмын вал Баграш-Бигра гуртысь потэм калыкен. Та гуртлы ог 200 ар. 189 арын гуртын вал 22 корка.
Орлой тодмо луэ ас спортсменъёсыныз. Татын вань стадион, толалтэ куасэн нискылан инты дасямын луэ. Котькуд ар 7 толшоре Орлойын радъясько Вордиськонлы сизем шудонъёс, кытчы пырисько быдэс районысь но солэн палэнысьтыз лыктэм спортсменъёс. Ортчытӥсько мини-футболъя, куасэн нискыланъя, гурезь вылысь додьыен васьконъя ӵошатсконъёс, озьы ик егит пиос мотогонкиосы пырисько.
Туала вакытэ Орлойын трос егит спортсменъёс будо, кудъёсыз пӧртэм ӵошатсконъёсы пырисько но ӵемысь вормисе пото. Соослы спортын азинскыны юрртэ та гуртысь ик тренер Василий Егорович Трошкин.
Латвиысь университет
Ла́твиысь университе́т (Latvijas Universitāte) — самой бадӟым но вуж университет Латвиын: кылдытэмын 1919 арын; отын дышетске 28 сюрс студент. Интыяськемын Ригаын.
Тбилиси
thumb|left|250px|Тбилиси
Тбилиси ( грузин кылын თბილისი ) — Грузилэн шоркарез.
Перфоманс
Куддыръя перфоманс шуо сыӵе чеберлыко ужрадъёслэсь пӧртэмлыксэс, театр, эктон, крезьгур, цирковой выступление кадьёссэ но мукетъёссэ. Озьы ке но, туала устолыкын «перформанс» нимкыл матынгес луэ авангард яке концептуальной устолыклы, кудиз выжыятэ суредан устолыклэсь традицизэ.
Историез
Нырысьсэ «перформанс» кыл кутэмын вал крезьгурчиен Дж. Кейджен 1952 арын возьматоназ, кудӥз возьматӥз сцена вылын «4’33"» (4 минут 33 секунд шыпытэз). Та концертлэн ялоназ пусъемын вал - перфоманс. Перфоманс кылдӥз футуристъёслэн кыр возьматонъёсӥсьтызы, дадаистъёслэн клоунадаисьтызы, Баухаузлэн театрисьтыз. Перфоманс кылдэм герӟамын авангард суредаськон ужпумэн: суредан тусъетлэсь вӧлмытэзлэсь вормонзэ, авангардной устолыклэсь валтӥсь тенденцизэ конструкцие потонзэ. Ив Кляйн, Вито Аккончи, Герман Нитч, Крис Бурден, Йоко Оно, Йозеф Бойс но мукет суредасьёс пӧлын перфоманс потӥз устолыклэн одӥг люкетэз кадь 1960 арын. Россиын тужгес но тодмо Олег Куликлэн, Олег Мавроматтилэн, Елена Ковылиналэн но мукетъёслэн перфомансъёссы, удмуртъёс пӧлын - Кучыран Юрилэн перфомансъёсыз.
Зауроглоссум
thumb|right|250px| Зауроглоссум (Sauroglossum nitidum)
Зауроглоссум (Sauroglossum) –  Орхидной будосъёс (Orchidaceae) семьяысь Лымшор Америкалэн сяськаё будос. Дуннеын тодмо ог 11 пӧртэм.
PMMP
PMMP — суоми поп-огин (поп-группа). Кылдӥз 2002-тӥ арын. Огинэ (группае) 5 мурт пыро: Паула но Мира — вокал, Юхо — бас-гитара, Микко — гитара, Хейки — перкуссия.
Огинлэн нырысетӥ кырӟанэз Rusketusraidat, кудӥз Суомиын соку ик мегахитлы пӧрмиз. Озьы ик хитъёс луизы Niina но Kesa-95 кырӟанъёссы.
PMMP огинлэн ёзчиосыз
Потэм дискъёссы:
Голдина, Римма Дмитриевна
Римма Дмитриевна Голдина — история наукаосъя доктор, Удмурт кун университетысь историяя факультетысь археологияя но первобытной историяя кафедраен кивалтӥсь, Урал котырын улӥсь калыкъёслэсь историзэс но культуразэ эскеронъя институтлэн директорез.
Вордскемын 1941-тӥ арын 10-тӥ ноябре Пермь улосысь Бадӟым Соснова черкогуртын.
1958-тӥ-1962-тӥ аръёсы дышетскиз Пермьысь кун университетын.
1962-тӥ-1963-тӥ аръёсы тодон-валан люказ Уралысь кун университетын. 1971-тӥ арын СССР-ысь Наукаосъя академилэн Археологияя институтлэн Ленинградысь люкетаз (ЛОИА-ын) утиз наукая кандидат диссертацизэ, 1991-тӥ арын МГУ-ын — доктор диссертацизэ.
1973-тӥ арысен Кам-Ватка археологияя экспедицилэн кивалтӥсез луэ. Та Уралысь тужгес бадӟымез экспедиция. Солэн ужамез дыре усьтэмын 1000-лэсь ятыр археология памятникъёс, пӧртэм дауръёсысь 300 пала могильникъёс, люкамын удмурт, пор, коми-пермяк но коми калыклэн историезъя тунсыко матермиал.
Римма Голдина Удмуртиысь археологияя научной школалэн кылдытӥсез луэ.
1991-тӥ арын пусъемын Удмурт Республикаысь наука удысысь дано ужась нимын, 1996-тӥ арын — Россиысь вылӥ образование сётон удысысь дано ужась луиз.
Иж кар думалэн премиезлэн лауреатэз. 2001-тӥ арын пусъемын Удмурт Республикалэн кун премиеныз.
Удмурт кун университетысь этнология, археология, история удысын доктор диссертациосты утёнъя кенешлэн тӧроез. Со кивалтэм улсын Ижысь, Пермьысь, Сыктывкарысь, Йошкар-Олаысь, Самараысь, Саранскысь, Пензаысь, Екатеринбургысь, Нижний Тагилысь, Кировысь, Казаньысь егит учёнойёс утизы 153 диссертация.
Тагашур гурт
Тагашур — Татарстан Элькунысь, Балтаси ёросысь гурт. Со интыяськемын 30 километрлы палэнын Шемордан чугун станциялэсь.
Гуртлэн кылдэмез сярысь ымысь ыме, пельысь пеле верало. Соин котькуд гуртын улӥсь адями веран быгатоз, кызьы со кылдэм. Вуж Ципья гуртысь кӧня ке семья пегӟыса, шур дуре сьӧд нюлэс пушкы интыяськем. Отысен ик кутске Тагашурлэн историез. Шур дурын трос туг (хмель) будэмен, шурез Тугошур нималлям, гуртлы солы тупась ним сётӥллям.
Загребин, Егор Егорович
Егор Егорович Загребин — удмурт гожъяськись, драматург.
Вордскиз 1937-тӥ арын 4-тӥ пӧсьтолэзе Якшур-Бӧдья ёросысь Кутоншур гуртын. Йылпумъяз Лениградысь Ан. Островский нимо театр институтэз. Ужаз Удмурт театрын актёр луыса. Бӧрысь бырйиз режиссёрлэсь ужзэ — выжиз Ижысь телевиденилэн студияз. Со сяна, Удмурт театрлэн литературая ёзэныз кивалтӥз, 1992-тӥ-1999-тӥ аръёсы «Инвожо» журналлэн редакторез вал. Гожъяськисьёслэн союзазы кутэмын 1978-тӥ арын. 1999-тӥ арысен 2014-тӥ арозь луэ Удмуртись гожъясьёслэн огазеяськонлэн тӧроез.
Вуоно драматурлэн шӧдонэз но быгатонлыкез усьтӥськиз, театр институтын дышетскон вакытаз. 60-тӥ аръёслэн шоразы быдэстӥз «Шуныт зор» драмазэ. Сое пуктӥзы Удмурт театрлэн сцена вылаз. Со сяна, Егор Егорович 20 -лэсь трос пьеса гожтӥз на. Соос пӧлысь тужгес яркытъёсыз — «Тӧдьы юсь», «Портрет», «Мынам яратонэ татын», «Ошмес», «Насьток но Исьток». Драмаосаз ӵемгес ӝутэ гуртлы, вордскем музъемлы сӥзем темаосты.
Со сяна, Егор Загребин тодмо луэ яркыт веросъёсыныз. Усто пӧрмытэ нылпиослы но бадӟымъёслы сӥзем веросъёссэ. Озьы ик тунсыко пӧрмо психологической но серемес веросъёсыз. Ужъёсыз ӵем печатласько Удмуртиысь газет-журналъёсын. Со сяна, потэмын веросъёсын бичетъёсыз — «Нюлэс куараос», «Палэзь ӟускиос» «Секыт адӟон», «Тулыс зор», «Яратонэ тон, вожанэ…», «Гомась шунды». Со сяна, «Секыт адӟон» повестез 1988-тӥ арын пусъемын «Молот» журналлэн премиеныз.
«Эш-Тэрэк» и «Кикы нош весь силе но силе» трагедиосыз понна 2001-тӥ арын сётэмын Удмурт Элькунлэн кун премиез. Калыкылы туж ярало Загребинлэн комедиосыз. Кылсярысь «Эн кушты монэ, туганэ» пьесаез пуктэмын Чувашиысь К. Иванов нимо театрын. Егор Загребинлэн произведениосыз берыктэмын ӟуч, чуваш, пор, мордва но мукет финн-угор кылъёсы.
Эстония
Эстония, яке Эстон Республика (Eesti, Eesti Vabariik) — Уйпал Европаысь кун. Солэн бускельёсыз: Россия но Латвия.
Эстониын улӥсьёслэн лыдзы — 1 332 893 адями (2005), музъемезлэн быдӟалаез — 45 226 км².
Эстонилэн шоркарез — Таллинн.
Люм шур
Люм — Удмуртиысь шур.
Бызе Глаз ёрослэн музъеметӥз но усе Пышкизь шуре Пакайпи гурт дорын. Кузьдалаез — 24 иськем.
Шур дурын Лабга но Печешур гуртъёс интыяськемын.
Пышкизь шур
Пышкизь (Пышкец) — Удмуртиысь шур.
Бызе Глаз ёрослэн музъеметӥз но усе Чупчи шуре Пакайпи гурт дорын. Кузьдалаез — 21 иськем.
Шуре бурпалась усё Люм, Шудӟа но Извыл шуръёс.
Торсхавн
thumb|right|250px| Торсхавн
Торсхавн (Tórshavn, Thorshavn) — Фарер шормуӵъёслэн шоркарзы.
Скафоцефалум
thumb|right|250px| Скафоцефалум (Scaphosepalum swertiifolium)
Скафоцефалум (Scaphosepalum) –  Орхидной будосъёс (Orchidaceae) семьяысь Шор но Лымшор Америкалэн сяськаё будос. Дуннеын тодмо ог 44 пӧртэм.
Хельсинки
Хельсинки (Helsinki, Helsingfors) — Финляндилэн шоркарез.
Аргентина
Аргентина (Argentina) яке Аргентина Республика (República Argentina) — Лымшор Америкаысь кун.
Андорраысь князьёс
Андорралэн князьёсыз кык – огдыре та кунэн кивалто Францилэн йырыз (король яке президент) но Урхельысь епископ.
Лепантес
thumb|right|250px| Лепантес (Lepanthes ophelma) thumb|right|250px| Лепантес (Lepanthes stenosepala)
Лепантес (Lepanthes) –  Орхидной будосъёс (Orchidaceae) семьяысь Америкалэн сяськаё будос. Дуннеын тодмо ог 700 пӧртэм.
Шудӟа шур
Шудӟа (Шудзя) — Удмуртиысь шур.
Бызе Глаз ёрослэн музъеметӥз но усе Пышкизь шуре Пышкизь гурт вӧзын. Кузьдалаез — 14 иськем.
Finnugor Világ
Finnugor Világ («Финн-угор дунне») — арлы быдэ ньыль пол потылӥсь научно-популярной журнал. Сое кылдытӥз 1996 аре венгер кылчи Силард Тот, кин 1996-1998 аръёсы журналын валтӥсь редактор луыса ужаз. 1999 арысен редколлегилэн кивалтӥсез — проф. Шандор Чуч (Csúcs Sándor).
Журналлэн официальной поттӥсез нырысь вал частной фирма Waldberg Bt., собере Thielert Bt.
Калыккуспо код: HU ISSN 1416-776X
Хелимский, Евгений Арнольдович
Евге́ний Арно́льдович Хели́мский — ӟуч кылчи. Филологи наукаосъя доктор (1988), профессор.
Вордскемын 1950 аре 15 мартэ, кулэмын 2007 аре 25 декабре.
Тум шур
Тум — Удмуртиысь шур.
Бызе Яр ёрослэн музъеметӥз но усе Чупчи шуре. Кузьдалаез — 16 иськем.
Шуре усё:
Шур дурын Дӧжигурт но Казакгурт гуртъёс интыяськемын.
Гордеева, Наталья
Наталья Гордеева (Natalja Gordejeva) — эстон филолог, эстон кылъя специалист, урал кылъёсъя магистр (2001). Выжыезъя удмурт, вордскемын 1975 арын Пичи Пурга ёросысь Баграш-Бигра гуртын. Дышетскиз Тартуысь университетын, философияя факультетын. 1999-тӥ арысен Тарту университетлэн Нарва колледжаз эстон кыллы дышетӥсь луыса ужа.
Венгрия
Ве́нгрия (Magyarország) — Европалэн шораз ик кыллись кун. Официальной нимыз Венгр Респу́блика  (Magyar Köztársaság).
Цхинвал
thumb|right|250px| Цхинвали
Цхинвали ( грузин кылын ცხინვალი, осетин кылын Цхинвал) — Грузилэн карез.
Сантьяго
Сантьяго (Santiago de Chile) — Чилилэн шоркарез.
Пудэм шур
Пудэм — Удмуртиысь шур.
Бызе Яр ёрослэн музъеметӥз лымшорлань но усе Чупчи шуре. Кузьдалаез — 18 иськем.
Шур дурын Пудэм каргурт интыяськемын.
Пудэме усё:
Байраншур
Байраншур (Баяранка) — Удмуртиысь пичи шур.
Бызе Яр ёрослэн музъеметӥз но усе Тум шуре. Кузьдалаез — 8 иськем.
Шур дорын Байран гурт интыяськемын.
Лимодорум
thumb|right|250px| Лимодорум (Limodorum abortivum)
Лимодорум (Limodorum abortivum) –  Орхидной будосъёс (Orchidaceae) семьяысь Европалэн сяськаё будос.
Лепантопсис
thumb|right|250px| Лепантопсис (Lepanthopsis comet-halleyi) thumb|right|250px| Лепантопсис (Lepanthes ophelma)
Лепантопсис (Lepanthopsis) –  Орхидной будосъёс (Orchidaceae) семьяысь Америкалэн сяськаё будос. Дуннеын тодмо ог 40 пӧртэм.
Киргизъёс
Киргизъёс (аслаз нимыз - кыргыздар)
Сизьма
Сизьма — Удмуртиысь шур.
Бызе Яр ёрослэн музъеметӥз но усе Чупчи шуре. Кузьдалаез — 21 иськем.
Шур дурын Возьпи гурт интыяськемын.
Дэри
Дэри (напра) — вулэсь небыт луэм, бордад лякиськись музъем, сюй но та выллем тырметъёс. Со сяна, дэри шуыса нимало мукет тырметъёсты но, соослэн чылкыт, умой луымтэзэс возьматыса. Вань на эмъян дэри (ӟуч сямен «лечебные грязи»).
СОФИН
СОФИН (ӟуч. «Союз освобождения финских народностей», «Финн выжыысь калыкъёсты мозмытон союз»)
Скафиглоттис
Скафиглоттис (Scaphyglottis) –  Орхидной будосъёс (Orchidaceae) семьяысь Шор но Лымшор Америкалэн сяськаё будос. Дуннеын тодмо ог 60 пӧртэм.
Амстердам
Амстердам – Нидерландлэн шоркарез. Улӥсьёсыз – ог 750.000 адями.
Апевай шур
Апевай (Апевайка, Апеваиха) — Удмуртиысь шур.
Бызе Яр ёрослэн музъеметӥз но усе Костромка шуре. Кузьдалаез — 8 иськем.
Кипчак (Пермь шаер)
Кипчак – Куеда ёросысь Пермь шаерысь удмурт гурт.
Помидор
Помидор (< итальян сямен pomo d'oro 'зарни улмо' ; латин кылын Solanum lycopersicum)
Помидор асьме доры Лымшор Америкаысь вуэмын. Европае вуиз XVI дауре.